**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Zveja vai citi īstermiņa darbi jūrā**

* Jūrā, uz kuģa strādājošiem ieteicams ievērot 2 metru distanci.
* Regulāri nepieciešams atgādināt darbiniekiem par 2 metru distances ieturēšanu, kur tas ir iespējams.
* Visiem, kas strādā uz kuģa, nepieciešams regulāri atgādināt vispārējās higiēnas un dezinfekcijas prasības, t.sk. mazgāt rokas vismaz 20 sekundes, izmantojot ziepes un ūdeni, vai rūpīgi dezinficēt rokas.
* Jāpalielina tīrīšanas procedūru biežums uz kuģa un jānodrošina, lai dezinfekcija tiek veikta tik bieži, cik tas ir nepieciešams un iespējams.
* Lai aizsargātu personālu, ikdienā kolēģiem jāatgādina, lai darbā viņi ierodas tikai tad, ja jūtas pilnībā veseli un neviens viņu mājsaimniecībā neatrodas stingras izolācijas režīmā (Covid-19 pozitīvs).